BSF जवानों ने फायरिंग कर एक ड्रोन, 7 किलो हेरोइन और एक पिस्टल को किया रिकवर
Punjab India Pakistan Border Heroin Smuggling; Drone Movement | BSF Recover Consignment पाकिस्तान में बैठे तस्कर व शरारती तत्वों एक दिन में तीन जगह हथियारों और हेरोइन की खेप को भारतीय सरहद में भेजने का प्रयास किया है।
पाकिस्तान में बैठे तस्कर व शरारती तत्वों एक दिन में 3 जगह हथियारों और हेरोइन की खेप को भारतीय सरहद में भेजने का प्रयास किया है। सीमा सुरक्षा बल (BSF) के जवानों ने तीनों कोशिशों को नाकामयाब करते हुए एक ड्रोन गिराने और तीन खेप बरामद करने में सफलता हासिल की है। यह सफलता अमृतसर और अबोहर बॉर्डर पर मिली है।
मिली जानकारी के अनुसार, सोमवार रात के समय अमृतसर की BOP राजताल में ड्रोन के आने की आवाज सुनाई दी। जवानों ने तुरंत कार्रवाई करते हुए ड्रोन गिराने में सफलता हासिल की है। ड्रोन के साथ तकरीबन दो किलो हेरोइन बंधी हुई थी। जिसे जब्त कर लिया गया है।
दूसरी घटना अमृतसर की अटारी सीमा के अंतर्गत आती BOP मुल्लाकोट की है। बटालियन 22 के जवान गश्त पर थे। तभी उन्हें ड्रोन की आवाज सुनाई दी। आवाज पर कार्रवाई करते हुए जवानों ने फायरिंग शुरू कर दी। जिसके बाद ड्रोन वापस लौट गया। इलाके को सील करते हुए सर्च अभियान चलाया गया।
जवानों ने सर्च के दौरान BOP मुल्लाकोट के करीब हेरोइन के तीन पैकेट्स को जब्त कर लिया है। सुरक्षा कारणों के चलते उन्हें अभी खोला नहीं गया, लेकिन अनुमान है कि इसमें तकरीबन 3 किलोग्राम हेरोइन हो सकती है। जिसकी इंटरनेशनल वेल्यू तकरीबन 21 करोड़ रुपए आंकी जा सकती है।
अबोहर सरहद पर भी हथियार व हेरोइन जब्त
अबोहर सरहद पर भी रात पाक तस्करों ने ड्रोन के माध्यम से खेप भेजने की कोशिश की। जवानों ने फायरिंग कर ड्रोन को खदेड़ दिया। जब इलाके में सर्च किया गया तो जवानों ने खप ढूंढने में सफलता हासिल की दी। पैकेट में दो किलो के करीब हेरोइन के साथ-साथ एक पिस्टल भी बरामद की है।
बीते दिनों 6 किलो हेरोइन की गई थी जब्त
बीते पांच दिनों की बात करें तो BSF ने यह 5वीं खेप जब्त की है। बीते सोमवार बीएसएफ के जवानों ने एक काले बैग को जब्त किया था, जिसमें तकरीबन 6 किलो हेरोइन थी। इस बैग को उठाने आए तस्कर को भी BSF की सतर्कता के कारण वापस लौटना पड़ा। लेकिन जवानों ने उसका मोटरसाइकिल जब्त कर लिया था।
- 24 मार्च को BSF के जवानों ने डेरा बाबा नानक के करीब हथियारों की खेप को जब्त किया था। जिनमें 5 पिस्टल, 10 मैगजीन और 91 गोलियां जब्त की गई थी। यह सभी पिस्टल टर्किश मेड थी।
- 25 मार्च को जवानों ने तरनतारन के वान गांव से 7 किलो हेरोइन को जब्त किया था।
- 25 मार्च को ही जवानों ने अमृतसर सैक्टर से एक चाय की केतली बरामद की थी। जिसमें हेरोइन डाल कर स्मगल की जा रही थी।